Diari Oficial de la Generalitat Valenciana


Sumari del DOGV 2350, del 21-09-1994 (1994/832470)

RESOLUCIÓ de 27 de juliol de 1994, de la Conselleria d'Agricultura, Pesca i Alimentació, per la qual es retira el reconeixement com a Organització de Productors de Fruites i Hortalisses a la Cooperativa Hortofrutícola de la Pobla, Coop. V. CODUC.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2350

Data del DOGV
:   21-09-1994

Secció del DOGV
:   ALTRES DISPOSICIONS

Número del document
:   1994/832470


Data del document
:   27-07-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIó de 27 de juliol de 1994, de la Conselleria d'Agricultura, Pesca i Alimentació, per la qual es retira el reconeixement com a Organització de Productors de Fruites i Hortalisses a la Cooperativa Hortofrutícola de la Pobla, Coop. V. CODUC. [94/5690]  
La Cooperativa Hortofrutícola de la Pobla, Coop. V., CODUC va ser reconeguda com a Organització de Productors de Fruites i Hortalisses el dia 20 de juliol de 1987 amb el número de registre 91.  
Segons la proposta del director general de Comercialització, Indústries i Relacions Agràries, la Cooperativa Hortofrutícola de la Pobla, Coop. V., CODUC no compleix la reglamentació corresponent a les organitzacions de productors de fruites i hortalisses i, en particular, en el que es refereix a l'article tretze, apartat 2, paràgraf segon, del del Reglament BGH 0333/1972, de 18 de maig, del Consell, pel que fa a:  
«...oferir una garantia suficient quant a la duració i a l'eficàcia de l'acció, en particular, en el que es refereix a les funcions previstes en l'apartat 1 de l'article esmentat...»  
Després de concedit el tràmit d'audiència amb registre d'eixida de data 30 de juny de 1994, i transcorregut el termini reglamentari, de conformitat amb l'article tretze, apartat 1, del Reglament OQI 2045/1972, de 18 de maig de 1972, del Consell; Reial Decret 1101/1986, de 6 de juny, i Reial Decret 509/1992, de 14 de maig, pel qual es regula el reconeixement de les organitzacions de productors de fruites i hortalisses, resolc:  
Retirar a la Cooperativa Hortofrutícola de la Pobla, Coop. V., CODUC la qualificació com a Organització de Productors de Fruites i Hortalisses, amb efecte des de la data de publicació d'aquesta resolució en el Diari Oficial de la Generalitat Valenciana.  
Aquesta resolució haurà de comunicar-se a l'Institut de Foment Associatiu Agrari perquè es done de baixa l'entitat en el registre corresponent.  
Aquesta resolució posa fi a la via administrativa i contra ella es podrà interposar un recurs contenciós administratiu, en el termini de dos mesos des del dia de la notificació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs jurisdiccional s'haurà de comunicar prèviament a la Conselleria d'Agricultura, Pesca i Alimentació.  
València, 27 de juliol de 1994.- El conseller d'Agricultura, Pesca i Alimentació: José María Coll Comin.